b'\n_START_ARTICLE_\nYhdysvaltain laivasto\n_START_SECTION_\nOrganisaatio\n_START_PARAGRAPH_\nLaivastoa hallinnoi laivastoministerin johtama laivastoministeri\xc3\xb6, joka on osa puolustusministeri\xc3\xb6t\xc3\xa4. Korkea-arvoisin upseeri, laivaston komentaja, on amiraali (nelj\xc3\xa4 t\xc3\xa4hte\xc3\xa4) ja on suoraan laivastoministerin alainen. Laivastoministeri ja laivaston komentaja vastaavat laivaston organisoinnista, rekrytoinnista, kouluttamisesta ja varustamisesta siten, ett\xc3\xa4 laivasto on valmis toimimaan yhtyneiden taistelukomentajien alaisuudessa.Yhdysvalloissa laivasto jakaantuu organisatoorisesti merivoimiin  ja merijalkav\xc3\xa4keen (engl. Marine Corps).\n_START_SECTION_\nErikoisjoukot\n_START_PARAGRAPH_\nP\xc3\xa4\xc3\xa4asiallinen laivaston erikoisjoukko on SEAL (U.S. Navy SEALs), jonka teht\xc3\xa4v\xc3\xa4n\xc3\xa4 on huolehtia erikoisoperaatioista. Laivastolla on my\xc3\xb6s pomminpurkuyksik\xc3\xb6it\xc3\xa4 (EOD) ja pieni joukko pintasodank\xc3\xa4yntihenkil\xc3\xb6st\xc3\xb6\xc3\xa4 erikoisteht\xc3\xa4viin.\n_START_SECTION_\nV\xc3\xa4rv\xc3\xa4tyt\n_START_PARAGRAPH_\nLaivaston v\xc3\xa4rv\xc3\xa4tty henkil\xc3\xb6kunta on palkkaluokissa E-1 \xe2\x80\x93 E-9 ja palkkaluokasta toiseen edet\xc3\xa4\xc3\xa4n. Etenemisess\xc3\xa4 on kaksi huomattavaa siirtym\xc3\xa4\xc3\xa4, ylimatruusista alikersantiksi (E-3 \xe2\x86\x92 E-4) ja ylikersantista pursimieheksi (E-6 \xe2\x86\x92 E-7)._NEWLINE_V\xc3\xa4rv\xc3\xa4tyill\xc3\xa4, jotka ovat palkkaluokassa E-4 tai ylemp\xc3\xa4n\xc3\xa4, on luokitus johonkin tiettyyn erikoisalaan. Nyky\xc3\xa4\xc3\xa4n on yli 50 erilaista luokitusta.'